Mulayotewa u bula uri muthu muṅwe na muṅwe a songo ṱalulwa kana u khethululwa mushumoni. Izwi zwi amba uri vhanna na vhafumakadzi vha tea u farwa nga u lingana mishumoni. Vhoṱhe vhanna na vhafumakadzi vha na pfanelo ya u shuma fhethu hu si na u tambudzwa nga kha vhudzekani. Ndi Mugivhela ṋamusi. Holosele i vala nga awara ya vhufumimbili. Vho Manavhela vho no vhalulula tshelede yoṱhe ye vha laedzwa. Tshelede yo ṅwalwaho buguni ndi ṱhukhu kha i re sefoni. Vho Ṋegovha vho poidza u vhala yo salaho ndi R3 102 i sa dzulwiho nga sente na nthihi zwayo. "Mudzimu ha ṋei nga tshanḓa. Ṋamusi ndo rwela muvhuḓa tshilaloni. Hei R3 102 ndi yanga," vha ralo Vho Manavhela vha tshi vho amba nga mbilu. Hezwi vhe hafha vho no i wanela kale mushumo. I tshi tou awara ya vhufumimbili nṱha ha ṱhoho, ko! Vho Manvhela vha vha vha tshi vho loḓela ofisi. Ṋamusi vho ima zwavhuḓi.